Source: http://bratislavskyregion.virtualne.sk/spravodajstvo.html
Timestamp: 2017-03-24 17:49:59+00:00

Document:
Aktuálne spravodajstvo - Bratislavský región - informačný portál Úvod
Aktuálne spravodajstvo - Bratislavský región - informačný portál Aktuálne spravodajstvo
Diaľnica medzi Bratislavou a Trnavou je prejazdná len čiastočne, odstraňujú havarovaný kamión
BRATISLAVA 24. marca (WebNoviny.sk) - Diaľnica D1 je v súčasnosti v smere z Bratislavy do Trnavy prejazdná v pravom a strednom jazdnom pruhu. Informovala o tom agentúru SITA bratislavská policajná hovorkyňa Tatiana Kurucová.
Doobeda sa na diaľnici D1 smerom z Bratislavy do Trnavy na 31 km prevrátil kamión. Pre jeho odstraňovanie bola diaľnica dočasne úplne uzavretá. Viac k témam: diaľnica D1, havária kamiónuZdroj: Webnoviny.sk - Diaľnica medzi Bratislavou a Trnavou je prejazdná len čiastočne, odstraňujú havarovaný kamión © SITA Všetky práva vyhradené.
Milan Ftáčnik je slovenský politik, ktorý bol v rokoch 1998 až 2002 ministrom školstva a v rokoch 2005 až 2009 a 2009 až 2013 poslancom Bratislavského samosprávneho kraja. V rokoch 2006 až 2010 pôsobil na poste starostu bratislavskej mestskej časti Petržalka a v novembri 2010 sa na štyri roky stal primátorom hlavného mesta. Viac k témam: Milan Ftáčnik, Voľby do VÚC, Župné voľby VÚC 2017Zdroj: Webnoviny.sk - Milan Ftáčnik oznámil svoju kandidatúru na post predsedu Bratislavského samosprávneho kraja © SITA Všetky práva vyhradené.
POPRAD 24. marca (WebNoviny.sk) - Okresný súd v Spišskej Novej Vsi vyhovel žalobe rómskej ženy, ktorá sa domáhala nápravy za diskrimináciu, ktorej čelila v roku 2010, keď sa uchádzala o pracovné miesto terénnej sociálnej pracovníčky v meste Spišská Nová Ves.
Podľa súdu sa jej musí mesto ospravedlniť a finančne ju odškodniť. „Ide vôbec o jedno z prvých rozhodnutí slovenských súdov v prípade rasovej diskriminácie v prístupe k zamestnaniu v prospech diskriminovanej osoby,“ informoval o tom dnes prostredníctvom tlačovej správy Štefan Ivanco z Poradne pre občianske a ľudské práva.
Súd o žalobe rozhodoval už v roku 2012
Podľa Ivanca sa Viera Pompová, v roku 2010 uchádzala o miesto terénnej sociálnej pracovníčky v Spišskej Novej Vsi.
„Napriek tomu, že mala požadované vzdelanie aj dlhoročnú prax s terénnou prácou v rómskych komunitách, na voľné miesto boli prijaté uchádzačky nerómskeho pôvodu s nižšou kvalifikáciou a kratšou praxou, ktoré neovládali rómsky jazyk,“ uviedol ďalej Ivanco.
Odporúčame:Vláda schválila akčný plán, štát dá na Rómov desaťtisíce eur
Podľa Ivanca aj Fond sociálneho rozvoja, ktorý v tom čase financoval pracovné miesto, následne, na podnet danej ženy, vyjadril pochybnosti nad zákonnosťou priebehu výberového konania, a však jeho výsledky už nemohol zvrátiť.
„Okresný súd o žalobe Pompovej rozhodoval už v roku 2012, keď ju zamietol ako neopodstatnenú. Jeho rozhodnutie v roku 2013 potvrdil aj Krajský súd v Košiciach. Pompová sa však následne obrátila s ústavnou sťažnosťou na Ústavný súd SR, kde namietala, že postupom a rozhodnutím všeobecných súdov došlo k porušeniu jej práva na spravodlivý súdny proces,“ opísal priebeh prípadu Ivanco.
Odporúčame:Slovensko podľa Amnesty nezabezpečuje rovný prístup rómskych detí k vzdelaniu
Pompová podľa neho poukazovala na to, že okresný a krajský súd ignorovali jej námietky a argumenty, ktoré v konaní predniesla a nesprávne uplatnili antidiskriminačnú legislatívu. Ústavný súd SR jej sťažnosti v decembri 2015 vyhovel, zrušil rozhodnutie krajského súdu a celý prípad sa opätovne vrátil na stôl okresnému súdu.
Mesto trvá na svojej doterajšej argumentácii
Okresný súd na pojednávaní vo štvrtok 23. marca nakoniec žalobe Pompovej vyhovel a rozhodol, že mesto Spišská Nová Ves ju diskriminovalo v prístupe k zamestnaniu z dôvodu jej rómskej etnickej príslušnosti. Zároveň nariadil mestu, aby sa poškodenej žene písomne ospravedlnilo a priznal jej tiež náhradu nemajetkovej ujmy 2500 eur.
„Sudkyňa v stručnom odôvodnení po vyhlásení rozsudku konštatovala, že kým žalobkyňa v súdnom spore uniesla svoju časť dôkazného bremena, mesto Spišská Nová Ves svoju časť dôkazného bremena neunieslo, teda rozumnými argumentmi nedokázalo vysvetliť prijatie uchádzačiek s nižšou kvalifikáciou a kratšou praxou a ani vysvetliť pochybnosti o transparentnosti celého výberového procesu,“ informoval ďalej Ivanco.
Odporúčame:Slovensko kritizujú za Rómov aj Ficove výroky o migrantoch
„My Rómovia chceme pracovať a chceme byť súčasťou tejto spoločnosti. Je však dôležité, aby sme dostali šancu. Rómovia sa mnohokrát stretávajú s diskrimináciou pri hľadaní práce. Ja som sa rozhodla jej postaviť a brániť sa. Je pre mňa veľkým zadosťučinením, že som sa po rokoch dočkala spravodlivého súdneho rozhodnutia,“ uviedla Pompová po rozhodnutí súdu.
Mesto Spišská Nová Ves naďalej trvá na svojej doterajšej argumentácii, a teda že v procese výberového konania boli dodržané všetky podmienky a k diskriminácii žalobkyne nikdy nedošlo, tak ako to v predchádzajúcich rozhodnutiach uviedol okresný súd, a tiež Krajský súd v Košiciach, uvádza sa to v stanovisku mesta, ktoré agentúre SITA zaslala Lucia Baldovská, vedúca právneho oddelenia mesta.
Poškodenej rómskej žene v súdnom konaní dlhodobo sprostredkováva bezplatnú právnu pomoc Poradňa pre občianske a ľudské práva, ide o mimovládnu organizáciu, ktorá sa venuje ochrane ľudských práv a slobôd so zameraním na ochranu práv menšín a ochranu pred diskrimináciou. Viac k témam: diskriminácia, rómovia, Spišská Nová VesZdroj: Webnoviny.sk - Mesto diskriminovalo Rómku, musí sa jej ospravedlniť a finančne ju odškodniť © SITA Všetky práva vyhradené.
BRATISLAVA 24. marca (WebNoviny.sk) -V operácii Resolute Support v Afganistane sa v piatok v dopoludňajších hodinách miestneho času pri výcviku zranil slovenský vojak. Ide o príslušníka 5. pluku špeciálneho určenia zo Žiliny a nateraz je mimo ohrozenia života. Informovala o tom hovorkyňa rezortu obrany Danka Capáková. Potvrdila, že vojak bol zranený v oblasti brucha, pravdepodobne úlomkami črepín.
Zranil sa pri výcviku strelieb z ručných zbraní. Vojak bol vrtuľníkom prevezený do poľnej nemocnice, kde je v súčasnosti hospitalizovaný. Rodina vojaka už bola informovaná, avšak vzhľadom na to, že ide o príslušníka 5. pluku špeciálneho určenia zo Žiliny, nie je možné zverejniť jeho identitu, vysvetlila hovorkyňa.
V Afganistane sú aj zdravotníci, špecialisti na komunikačné a informačné systémy a ďalší vojaci sa podieľajú na výcviku príslušníkov technického personálu Afganskej národnej armády pre vrtuľníky Mi-17/171. Národná rada schválila mandát pre maximálne 66 vojakov.
Operácia Resolute Support je nebojová misia. Nahradila v januári 2015 bojovú operáciu ISAF. Primárnym cieľom tejto nebojovej operácie je podpora, ale aj poradenstvo a výcvik afganských bezpečnostných síl. Pôsobenie vojakov OS SR v tejto misii je hodnotené veľmi pozitívne. Viac k témam: 5. pluk špeciálneho určenia, Afganistan, Ministerstvo obrany SR, operácia Resolute SupportZdroj: Webnoviny.sk - V Afganistane sa pri výcviku zranil slovenský vojak © SITA Všetky práva vyhradené.
BRATISLAVA 24. marca (WebNoviny.sk) - Návrh novely zákona upravujúci postup obcí pri vymedzovaní priestoru na voľný pohyb psov, ktorý do parlamentu predložili poslanci za Most-Híd, podľa opozičného poslanca NR SR za OĽaNO-NOVA Gábora Grendela, nahnevá tisícky psičkárov.
"S premiérom Robertom Ficom (Smer-SD) máme jednu vec spoločnú, že sme psičkári. Obaja chodievame venčiť napr. na petržalské nábrežie Dunaja. Je to verejne prístupné miesto v zastavanom území obce. Podobných miest, ktoré sú rajom pre psičkárov, kde svojich psov voľne púšťajú, je v Bratislave niekoľko. Vy však chcete, aby psičkári nemohli pustiť psov nikde, okrem miest, ktoré určia poslanci. Je to mimoriadne nepraktické," povedal Grendel.
Grendel žiadal stiahnuť novelu
Podľa v súčasnosti platného zákona si obce môžu vymedziť miesta, kde je voľný pohyb psov zakázaný.
"Vy to navrhujete otočiť tak, že voľný pohyb psov na priestore prístupnom verejnosti je zakázaný a obec všeobecne záväzným nariadením určí miesta, kde je voľný pohyb psa povolený. Ak to v parlamente prejde, tak od júna psičkári nebudú môcť pustiť svojich psov z vôdzky nikde, okrem miest, ktoré určia miestni poslanci," uviedol vo svojom vystúpení počas rozpravy Grendel. Podľa neho je návrh zbytočný.
"Väčšina z nich vie, aké má zákonné povinnosti. Preto vás chcem požiadať, aby ste novelu zákon z rokovania stiahli," dodal Grendel.
Jeden z predkladateľov návrhu Peter Antal (Most-Híd) reagoval, že Petržalka môže zodpovedne dunajskú hrádzu určiť ako priestor, kde je voľný pohyb psov povolený. "Je to v záujme obce, aby k tomu pristúpila zodpovedne a vymedzila dostatok takýchto miest,“ vyhlásil a dodal, že dostal mail od pani z Petržalky, ktorá s veľkou radosťou privítala tento návrh zákona, keďže ho vzorní vzorní psičkári potrebujú.
Antal poznamenal, že hoci bude niekoľko psičkárov nespokojných, každý normálny primátor vyčlení dostatok priestorov na voľný pohyb psov.
Antal odôvodnil návrh novely
Dôvodom predloženia poslaneckého návrhu novely zákona, ktorým sa upravujú niektoré podmienky držania psov, je problematická aplikácia doteraz platného a účinného zákona v súvislosti s kompetenciou obcí upravovať vo všeobecne záväznom nariadení voľný pohyb psov, resp. zákaz voľného pohybu psov.
„Navrhované znenie reflektuje na uvedené problémy obcí a miest, obce všeobecne záväzným nariadením (VZN) v mnohých prípadoch a celkom logicky vymedzujú miesta, kde je voľný pohyb psa povolený, pretože vychádzajú zo skutočnosti, že je nežiaduce, aby na priestore prístupnom verejnosti bol v zastavanom území obce povolený voľný pohyb psa, teda pohyb psa bez vôdzky,“ odôvodnil v pléne národnej rady jeden z predkladateľov Peter Antal (Most-Híd).
Podľa neho veľká väčšina obcí vo VZN upravuje zákaz voľného pohybu psov v celom zastavanom území obce. „Takéto VZN sú však v rozpore s platnou právnu úpravou, ktorá vyžaduje, aby obce naopak vymedzili a zároveň označili miesta, kde je voľný pohyb psa zakázaný. VZN, ktoré sú v rozpore so zákonom, oprávnene napáda prokuratúra protestom a žiada o uvedenie do súladu s týmto zákonom,“ dodal s tým, že uvedenie do súladu s platnou právnou úpravou by však znamenalo vo VZN vymedzenie miest, a to napr. názvom ulíc, kde je voľný pohyb psa zakázaný a zároveň označením na viditeľnom mieste, čím by obce boli nútené oblepiť či už stĺpy verejného osvetlenia, alebo na každom kroku na trávnikoch – priestoroch prístupných verejnosti umiestniť označenia s uvedeným zákazom voľného pohybu psov, čo je jednak nákladné a zároveň neestetické.
Antal sa nazdáva, že súčasná právna úprava neprimerane zaťažuje obce, aby v negatívnom zmysle presne vymedzili miesta, kde je voľný pohyb psov zakázaný, a to napriek skutočnosti, že miest, kde je voľný pohyb psov povolený je nepomerne menej.
Pretože na efektívne zabezpečenie podmienok voľného pohybu psov stačí vo všeobecnosti vymedziť len jednu z dvoch možností, teda na ktorých miestach je voľný pohyb psov buď povolený alebo zakázaný, väčšina prijatých VZN obcí v tejto oblasti definuje, že voľný pohyb psa na priestore prístupnom verejnosti je zakázaný. Zároveň určujú miesta, kde je voľný pohyb psa povolený. Viac k témam: Gábor Grendel, Most-Híd, Národná rada SR, OĽaNO-NOVA, Peter AntalZdroj: Webnoviny.sk - Návrh zákona z dielne Mosta-Híd nahnevá mnohých psičkárov, tvrdí Grendel © SITA Všetky práva vyhradené.
SENEC 24. marca (WebNoviny.sk) - Tréner slovenskej futbalovej reprezentácie Ján Kozák definitívne nemôže rátať s obrancom tureckého Trabzonsporu Jánom Ďuricom v súvislosti s nedeľňajším zápasom na Malte (Ta´ Qali, 20.45 h) v F-skupine európskej časti kvalifikácie o postup na budúcoročné MS do Ruska.
Ako je známe, v ligovom dueli 20. februára proti Alanyasporu si skúsený 35-ročný stopér poranil ľavé koleno, vyšetrenie magnetickou rezonanciou vtedy potvrdilo natrhnutý bočný väz. Z pôvodného 24-členného kádra na súboj proti Malte nie je pre zranenie členka k dispozícii ani stredopoliar dánskeho klubu FC Nordsjaelland Stanislav Lobotka.
Odporúčame:Stav Jána Ďuricu sa výrazne zlepšil, plánuje ešte rok alebo dva potiahnuť kariéru
Zverenci trénera Jána Kozáka majú v dočasnom domove v Senci v piatok na programe tréning o 16.00 h. Výprava futbalistov SR odcestuje na Maltu z Bratislavy v sobotu v predpoludňajších hodinách.
Aktualizovaná nominácia slovenskej futbalovej reprezentácie:
Obrancovia: Peter Pekarík (Hertha Berlín/Nem.), Martin Škrtel (Fenerbahce Istanbul/Tur.), Milan Škriniar (Sampdoria Janov/Tal.), Kornel Saláta (ŠK Slovan Bratislava), Tomáš Hubočan (Olympique Marseille/Fr.), Jakub Holúbek (MŠK Žilina), Norbert Gyömbér (Terek Groznyj/Rus.), Erik Sabo (Beitar Jeruzalem/Izr.)
Útočníci: Michal Ďuriš (FK Orenburg/Rus.), Adam Nemec (Dinamo Bukurešť/Rum.) Viac k témam: futbal, Ján Ďurica, kvalifikácia MS 2018, slovenská futbalová reprezentáciaZdroj: Webnoviny.sk - Slováci nastúpia na Malte definitívne bez obrancu Jána Ďuricu © SITA Všetky práva vyhradené.
NITRA 24. marca (WebNoviny.sk) – Prevody pozemkov určených na výstavbu závodu automobilky Jaguar Land Rover v Nitre skončili na súde. Okresný úrad Nitra zrušil všetky prevody pozemkov, ktoré napadla nitrianska prokuratúra.
Štát ponúkol za pozemky vyššie sumy
Odporúčame:Na stavenisku Jaguara v Nitre zomrel robotník, inšpektori zistili porušenia predpisov
Prokurátori podali 71 protestov
„Katastrálny odbor Okresného úradu v Nitre vo všetkých prípadoch vydal rozhodnutie o zastavení konania a všetky sú právoplatne ukončené,“ uviedol pre agentúru SITA prednosta Okresného úradu Nitra Karol Borik. Skupinu podnikateľov, ktorí sa dostali k pôde v Nitre, preveruje polícia podľa medializovaných informácií aj v súvislosti s výkupom pozemkov pod obchvat Bratislavy.
Polícia sa k obom prípadom nevyjadruje. „V súčasnosti je vec preverovaná v operatívnej rovine a preto nie je možné poskytnúť ďalšie informácie,“ uviedol Martin Wäldl z oddelenia komunikácie a prevencie kancelárie prezidenta Policajného zboru SR. Viac k témam: Jaguar Land Rover v NitreZdroj: Webnoviny.sk - Špekulatívne prevody pozemkov pod závod Jaguara v Nitre skončili na súde © SITA Všetky práva vyhradené.
CHICAGO 24. marca (WebNoviny.sk) - Štvrtkový gól do siete Dallasu mal pre slovenského hokejistu Mariána Hossu poradové číslo päťstodvadsaťtri a v rebríčku strelcov NHL prekonal o jeden presný zásah Pata Verbeeka.
Odporúčame:Video: Chára, Hossa a Gáborík skórovali. Pánik prihral na gól, žiaril aj trojbodový Sekera
Kanadský útočník bol v tíme Hartford Whalers začiatkom 90. rokov postrachom súperových obrán vo formácii prezývanej "CVS Line" s centrom Andrewom Casselsom a Geoffom Sandersonom na druhom krídle. Verbeek hral aj za New Jersey, New York Rangers, Dallas a Detroit. Celkovo nastúpil na 1424 zápasov a strelil 522 gólov, Hossa má na konte aktuálne o 122 duelov menej a už o presný zásah viac.
Odporúčame:Halák sa teší z návratu do NHL, pokúsi sa pomôcť mužstvu
Ak 38-ročný slovenský krídelník Chicaga skóruje do konca základnej časti ešte raz, bude to jeho trinásta sezóna v NHL s minimálne 25 gólmi.
Viac k témam: Chicago Blackhawks, hokej, Marián Hossa, NHLZdroj: Webnoviny.sk - Video: Hossa strelil svoj 523. gól, v rebríčku strelcov NHL prekonal útočníka z obávanej CVS Line © SITA Všetky práva vyhradené.
Odporúčame:Obrazom: Počas Hodiny Zeme na Slovensku zhasli svetlá
Svetový fond na ochranu prírody (The World Wide Fund for Nature - WWF) je jednou z najväčších nezávislých organizácií ochrany prírody na svete. Založili ju v roku 1961. Zastúpenie má v osemdesiatich krajinách a podporuje ju viac ako päť miliónov ľudí. Viac k témam: Bratislava, Bratislavský hrad, Hodina Zeme, Prezidentský palácZdroj: Webnoviny.sk - V sobotu večer na hodinu zhasnú Bratislavský hrad i Prezidentský palác © SITA Všetky práva vyhradené.

References: súd 

Súd 
 súd 
 súd 
 súd 
 súd 
 súd 
 súd 
 súd